สวัสดีค่ะ ดิฉันอายุ30ปีอยากสอบถามอาการที่มีบาดแผลบริเวณเต้านม เป็นแผลดังภาพที่แนบมาค่ะ ปกติจะเป็นรอยช้ำแดงเข้มๆ บางครั้งมีเลือดไหลออกมา ไม่เจ็บหรือปวดค่ะ แต่ปกติดิฉันได้ทาแบคโคบายออยเม้นท์ แต่อาการดูจะไม่ดีขึ้น พอเปลี่ยนเป็นไปบีเพนแทนเฟิร์สเอด ก็มีแผลบริเวณสีแดงเพิ่มขึ้น เลยหยุดบีเพนแทนไปค่ะทาแค่แบคโคบาย บริเวณที่เป็นสีแดงเจ็บและปวดนิดๆค่ะรูปภาพไม่ทราบว่ามีโอกาสเสี่ยงจะเป็นมะเร็งเต้านมหรือเปล่าคะ หรือว่าเป็นเพราะเสียดสี เนื่องจากเต้านมของดิฉันค่อนข้างหย่อนและเสียดสีกับบริเวณส่วนด้านใต้หน้าอกเป็นประจำค่ะขอบพระค่ะ
สวัสดีครับ ปชายินดีให้คำปรึกษาครับ สำหรับอาการของมะเร็งเต้านม(Breast cancer) คือมีก้อนเนื้อผิดปกติ ลักษณะแข็ง ที่บริเวณเต้านม มีอาการน้ำนมสีผิดปกติไหลจากหัวนมข้างเดียว เต้านมหัวนมผิดรูป มีการดึงรั้ง ผิวเต้านมบวมแดงเหมือนผิวส้ม มีแผลอักเสบเรื่อรังขนาดใหญ่ สำหรับรูปที่ได้ส่งมา บริเวณใต้เต้านมมี ลักษณะ เป็นรูขุมขนอักเสบ(folliculitis) คือรูขุมขนเป็นตุ่มหนองขึ้นมา รูขุมขนอักเสบเกิดจากการอุดตันรูขุมขน มีการติดเชื้อแบคทีเรียแทรกซ้อน จากรูปที่ได้ส่งมาเห็นได้ว่ามีตุ่มหนองของรูขุมขนอักเสบอยู่มาก และมีฝีเล็กๆที่แตกออกมา แต่ลักษณะของแผลมะเร็งเต้านม มักเกิดจากก้อนเนื้อมีขนาดใหญ่ขึ้น ทะลุชั้นผิวหนัง และก้อนเนื้อแตกออกเป็นแผลมีเนื้อตายสีปนอยู่กับเนื้อปกติ อย่างไรก็ตามแนะนำให้มารับการตรวจเต้านมเพิ่มเติม ตรวจบริเวณรอยแผลที่โรงพยาบาลเพื่อวินิจฉัยโรคและรักษาอย่างเหมาะสมครับ